Δημοκρατικό Κόμμα Πολιτών (Τσεχία)

Το Δημοκρατικό Κόμμα Πολιτών (τσεχ. Občanská demokratická strana) είναι πολιτικό κόμμα στην Τσεχία που κινείται στην δεξιά και την κεντροδεξιά του πολιτικού φάσματος. Ιδρύθηκε το 1991 και πρόεδρος του κόμματος είναι ο σημερινός πρωθυπουργός της Τσεχίας Πετρ Φιάλα.

Κατέχει 27 έδρες στην Βουλή των Αντιπροσώπων της Τσεχικής Δημοκρατίας, καθιστώντας το ως το δεύτερο μεγαλύτερο κόμμα του μετά το ΑΝΟ. Το κόμμα βρίσκεται στην αντιπολίτευση της χώρας μαζί με τα υπόλοιπα κόμματα του συνασπισμού Σπόλου (Λαϊκοί, ΤΟΠ 09).

Το κόμμα είναι φιλελεύθερο συντηρητικό ή και συντηρητικό και υποστηρίζει τον οικονομικό φιλελευθερισμό. Συμμετέχει στους Ευρωπαίους Συντηρητικούς και Μεταρρυθμιστές, ενώ διεθνώς, ανήκει στη Διεθνή Δημοκρατική Ένωση.

Το κόμμα ιδρύθηκε το 1991 από τον Βάτσλαβ Κλάους από την παράταξη του Πολιτικού Φόρουμ που τασσόταν υπέρ της ελεύθερης αγοράς. Το κόμμα κέρδισε τις εκλογές του 1992 και παρέμεινε στην κυβέρνηση για το μεγαλύτερο μέρος της ιστορίας της Τσεχίας μετά την ανεξαρτησία της. Ο πρώην αρχηγός του Μίρεκ Τοπολάνεκ διετέλεσε πρωθυπουργός της χώρας από το 2006 μέχρι το 2009, ενώ ο τωρινός αρχηγός του Πετρ Νέτσας τον διαδέχτηκε το 2010. Στις εκλογές του 2010, το κόμμα απώλεσε 28 έδρες αλλά παρέμεινε το μεγαλύτερο κόμμα της κεντροδεξιάς και το δεύτερο μεγαλύτερο της χώρας, με τον Νέτσας να γίνεται πρωθυπουργός της χώρας.

 Ιδεολογία 
Το κόμμα τοποθετείται στην κεντροδεξιά ή την δεξιά του πολιτικού φάσματος, ενώ περιγράφεται και ως πολυσυλλεκτικό . Θεωρείται συντηρητικό 


 , φιλελεύθερο συντηρητικό 



 , οικονομικά φιλελεύθερο. Υπάρχουν επίσης πολλαπλές ιδεολογικές φράξιες στο κόμμα, συμπεριλαμβανομένης της εθνικά συντηρητικής πτέρυγας, 


  της εθνικά φιλελεύθερης πτέρυγας, της πτέρυγας που κινείται πιο προοδευτικά, της νεοσυντηρητικής πτέρυγας και της χριστιανικής κοινωνικά συντηρητικής πτέρυγας.

Το τρέχον εκλογικό πρόγραμμα του ODS έχει τέσσερις πυλώνες, τους οποίους κατονομάζει ως: «Ειλικρινής εργασία αντί για παροχές κοινωνικής ασφάλισης», «ελεύθερη επιχειρηματικότητα και χαμηλοί φόροι», «περισσότερη ελευθερία αντί για συνεχείς ελέγχους» και «μια χώρα με αυτοπεποίθηση και δική της άποψη». Το ODS στοχεύει επίσης στην επίτευξη ισοσκελισμένων προϋπολογισμών και επενδύσεων σε υποδομές, ασφάλεια και εκπαίδευση. Το πρόγραμμα του ODS περιλαμβάνει επίσης τη θέσπιση του λεγόμενου «φρένου χρέους». Το ODS απορρίπτει την παραβίαση της ιδιωτικής ζωής μέσω περιττών κανονισμών και ελέγχων.

Ενώ παλαιότερα περιγραφόταν ως ευρωσκεπτικιστικό ή ηπίως ευρωσκεπτικιστικό 
 , πλέον αυτοχαρακτηρίζεται και ως φιλοευρωπαϊκό, ως μέρος της συμμαχίας Σπόλου και στην εξωτερική πολιτική υποστηρίζει έναν προσανατολισμό προς το ΝΑΤΟ και την Ευρωπαϊκή Ένωση. Παρόλο που το ODS ήταν στην εξουσία όταν επικυρώθηκε η Συνθήκη της Λισαβόνας στην Τσεχική Δημοκρατία, υποστήριξε την διατήρηση της τσεχικής κυριαρχίας και ακεραιότητας έναντι της Ευρωπαϊκής Ένωσης, ζητώντας μια θεμελιώδη μεταρρύθμιση της ΕΕ, ενώ αντιτίθεται σθεναρά σε οποιαδήποτε ομοσπονδιοποίηση της Ευρωπαϊκής Ένωσης. Μετά το δημοψήφισμα για την ΕΕ στο Ηνωμένο Βασίλειο, το οποίο οδήγησε στο Brexit, ο ηγέτης του ODS, Πέτρ Φιάλα, δήλωσε ότι η Τσεχία «θα πρέπει να επανεξετάσει τις προτεραιότητες και τη στρατηγική της στην Ευρωπαϊκή Ένωση» και, εάν οι Συνθήκες της ΕΕ ανοίξουν ξανά, να διαπραγματευτεί νέους όρους για τη χώρα, όπως η εξαίρεση από τους κανόνες ασύλου, καθώς και από την υποχρέωση υιοθέτησης του ευρώ. Πριν από τις ευρωεκλογές του 2019, ο Πετρ Φιάλα υποστήριξε ότι η διάλυση της Ένωσης και η αποχώρηση δεν ήταν καλή επιλογή και ότι το ODS αποτελούσε μια ισορροπία μεταξύ δύο «άκρων», των αντιευρωπαϊκών ριζοσπαστών και των φανατικών της ολοκλήρωσης. Ωστόσο, από τον σχηματισμό του συνασπισμού Σπόλου, το ODS έχει αποστασιοποιηθεί από προηγούμενες δηλώσεις και τώρα παρουσιάζεται ως φιλοευρωπαϊκό αντίβαρο σε δυνάμεις όπως το κίνημα ANO.
μικρογραφία|Προεκλογική αφίσα με συνθήματα: «Χαμηλοί Φόροι - η λύση το ODS»
Οι ιδέες του κόμματος είναι πολύ κοντά σε εκείνες του Βρετανικού Συντηρητικού Κόμματος, του Σουηδικού Μετριοπαθούς Κόμματος και άλλων φιλελεύθερων-συντηρητικών κομμάτων στην Ευρώπη. Το πρόγραμμα του κόμματος αναφέρει «χαμηλούς φόρους, δημόσια οικονομικά και μέλλον χωρίς χρέη, υποστήριξη για οικογένειες με παιδιά, προσβάσιμο κοινωνικό σύστημα, μείωση της γραφειοκρατίας, καλύτερες συνθήκες για τις επιχειρήσεις, ένα ασφαλές κράτος με διατλαντικούς δεσμούς. Χωρίς κόλπα και λαϊκισμό».

Το ODS αντιτίθεται στις υποχρεωτικές ποσοστώσεις μετανάστευσης της ΕΕ, υποστηρίζοντας ότι όλα τα μεμονωμένα έθνη θα πρέπει να έχουν το δικαίωμα να καθορίζουν τις δικές τους πολιτικές μετανάστευσης. Το κόμμα λέει ότι ο εξαναγκασμός των εθνών να δέχονται μετανάστες χωρίς επαρκή έλεγχο ή ομαλή επεξεργασία και ένταξη αποτελεί απειλή για την εθνική ασφάλεια, την κοινωνική συνοχή και τον εγγενή ευρωπαϊκό πολιτισμό. Πολλοί εξέχοντες πολιτικοί του κόμματος έχουν δηλώσει την αντίθεσή τους στην «πολιτική ορθότητα» και έχουν ζητήσει αυστηρότερα μέτρα για την καταπολέμηση του ριζοσπαστικού Ισλάμ, το οποίο παρομοιάζουν με τον ναζισμό. 



Το ODS υποστηρίζει επίσης το δικαίωμα των πολιτών να κατέχουν και να φέρουν πυροβόλα όπλα, Ωστόσο, το ODS εξακολουθεί να υποστηρίζει τα μέτρα ελέγχου των όπλων (συμπεριλαμβανομένων των ελέγχων ιστορικού, των αδειών και της καταχώρισης).

 Παραπομπές 

Εξωτερικοί σύνδεσμοι
Επίσημη ιστοσελίδα 

Κατηγορία:Τσέχικα πολιτικά κόμματα
Κατηγορία:Φιλελεύθερα-Συντηρητικά κόμματα